་པ་གང་།།གཞན་གྱི་མྱོང་བ་མ་ཡིན་ཏེ།།ཆོས་སྤྱོད་བཅུ་ཡི་བདག་ཉིད་ཀྱི།།
མདོ་དོན་དྲན་པ་ལ་བཞག་ནས།།བློ་དང་ལྡན་པའི་མཐོང་འགྱུར་ཕྱིར།།བདེ་བླག་ཏུ་ནི་རྟོགས་པ་ཞེས།།བྱ་བ་རྩོམ་པའི་དགོས་པ་ཡིན།།ཞེས་བྱ་བ་ཡིན་ནོ་གསུངས།དོན་ནི་སྐྱེ
བོ་བློ་གྲོས་དམན་པ་དག་ན་རེ།རྗེ་བཙུན་མི་ཕ་མ་མགོན་པོས་མངོན་པར་རྟོགས་པའི་རྒྱུན་རྩོམ་པ་ལ་དགོས་པ་མེད་དེ།བཅོམ་ལྡན་འདས་ཐུགས་རྗེ་ཅན་གྱིས་གདུལ་བྱ་དབང་པོ་རྣོ་འབྲིང
རྡུལ་གསུམ་གྱི་དབང་དུ་བྱས་ཏེ།གཞུང་ཤེས་རབ་ཀྱི་ཕ་རོལ་ཏུ་ཕྱིན་པ་བསྡུས་པ་དང་འབྲིང་དང་རྒྱས་པ་བསྟན་ཟིན་པའི་ཕྱིར་ཞེས་ཟེར་ན།ཞེས་དོགས་པ་ཁོང་ན་གནས་པ་རྗེ་བཙུན་གྱིས

བླངས་ཏེ་ལན་ཤུགས་ལ་བཀོད་པའོ།།དེ་ལྟར་དགོས་མེད་ཀྱི་རྩོད་པ་བཀོད་པའི་ལན་ནི།རྒྱལ་བའི་ཡུམ་རྒྱས་འབྲིང་བསྡུས་པར་མ་བསྟན་པའི་བརྗོད་པར་བྱ་བ་ཞིག
འདིར་བརྗོད་དུ་མེད་ཀྱང་།རྒྱལ་བའི་ཡུམ་དེ་དག་ལས་མངོན་པར་རྟོགས་པ་བརྒྱད་དང་།དེ་དག་མཚོན་བྱེད་ཀྱི་ཆོས་དོན་བདུན་ཅུའི་ངོ་བོ་དང་གྲངས་དང་གོ་རིམ་སོགས་གསལ་བར་མི
འབྱུང་བས།ཕྱི་རབས་ཀྱི་གདུལ་བྱ་རྣམས་ཀྱིས་རྟོགས་དཀའ་ཞིང་།གལ་ཏེ་རྟོགས་ན་ཡང་ཚེགས་ཆེན་པོ་ལ་ལྟོས་དགོས་སོ།།དེ་ལྟར་ན་མངོན་པར་རྟོགས་པའི་རྒྱན་འདི
ལ་བརྟེན་ནས་ནི་ཤེར་ཕྱིན་གྱི་མདོ་སྡེ་རིན་པོ་ཆེའི་དོན་བདེ་བླུག་ཏུ་རྟོགས་པར་འགྱུར་བ་ནི།བསྟན་བཅོས་མངོན་པར་རྟོགས་པའི་རྒྱན་བརྩམས་པའི་དགོས་པ་ཡིན་ནོ་ཞེས་པའོ།།མངོན
འི་རྐྱེནྡ་ཁྱམ྄།རང་གི་ལུགས་ལ་སློབ་དཔོན་ཞི་བ་འཚོ་ནི་བསྟན་བཅོས་འདི་བརྩམས་པར་བྱ་བ་མ་ཡིན་ཏེ།དགོས་པ་དང་མི་ལྡན་པའི་ཕྱིར།བྱ་རོག་གི་སོ་བརྟག་པའི་བསྟན
བཅོས་བཞིན་ནོ་ཞེས་པའི་ལོག་རྟོག་བསལ་བའི་ཕྱིར།འདི་ནི་དགོས་པ་དང་ལྡན་པའི་ཕྱིར་བརྩམ་པར་རིགས་ཏེ།གསོ་བ་རིག་པ་བཞིན་ནོ།།ཞེས་བསྟན་བཅོས་རྩོམ་པའི་སྐབས

འགོག་པའི་ལོག་རྟོག་བསལ་བའི་ཕྱིར་དགོས་པ་སྟོན་པར་བྱེད་པའི་ངག་རྩོམ་པར་བྱེད་དོ་ཞེས་འཆད་དོ།།སློབ་དཔོན་ཆོས་མཆོག་ནི།དགོས་པ་ལ་སོགས་པ་ལ་ཤས་ཆེར་འཛིན་པའི་ཞེ།།།
ཆོམ་བསྐྱེད་ནས་གཞན་དགྲ་བསྟན་བཅོས་ལ་འཇུག་པའི་ཕྱིར།དགོས་པ་ལ་སོགས་པ་སྟོན་པའི་ངག་རྩོམ་པར་བྱེད་དེ།སྤྱིར་ངག་ཙམ་དོན་དང་ལྡན་པ་མ་ཡིན་ཀྱང་།བསྟན་བཅོས
རྩོམ་པ་པོ་ནི་བསྟན་བཅོས་ཀྱི་སླད་དུ་དོན་དང་མི་ལྡན་པའི་ངག་བཀོད་པར་མི་རིགས་པའི་ཕྱིར་རོ་ཞེས་འཆད་དོ།།ཞེས་དང་།སློབ་དཔོན་ཆོས་མཆོག་ནི་བསྟན་བཅོས་འདི་ལ་དགོས་པ
མེད་པ་ཉིད་དམ།ཡོད་ཀྱང་སྒྲུབ་མི་ནུས་པ་ཉིད་དམ།ནུས་ཀྱང་འདོད་བྱ་མ་ཡིན་ཉིད་དམ།འདོད་བྱ་ཡིན་ཀྱང་མ་འབྲེལ་ལམ་སྦྲུམ་པའི་དོགས་པ་བཟློག་པའི་ཕྱིར་བརྗོད་བྱ་ལ་སོགས
པ་བཞི་ཁོ་ན་བསྟན་པ་ཡིན་ནོ་ཞེས་འཆད་དོ།།སློབ་དཔོན་དུལ་བ་ལྷ་ལ་སོགས་པ་ནི་བརྗོད་བྱ་མེད་པ་ཉིད་དམཱ།དགོས་པ་མེད་པ་ཉིད་དམ།ཉིང་དགོས་གྱ་ནོམ་པ་མེད་པ་ཉིད་དམ།
དེ་དག་ཐབས་འདི་དང་མ་འབྲེལ་ལམ་སྙམ་པའི་དོགས་པ་བཀག་ནས་བསྟན་བཅོས་ལ་འཇུག་པ་ཉིད་དུ་སྒྲུབ་པའི་ཕྱིར་རྣམ་པ་བཞི་ཁོ་ན་བསྟན་ཏོ་ཞེས་འཆད་དེ།གང་ལྟར་ཡང་འགལ་བ

མེད་པ་ཉིད་དུ་ཤེས་པར་བྱའོ།།ཞེས་སོ།།རྒྱན་སྣད་ལས།བསྒྲུབ་བྱ་དང་སྒྲུབ་བྱེད་ཀྱི་ངོ་བོ་དེ་ཡང་དགོས་པ་བརྗོད་པ་ཉིད་ཀྱིས་བསྟན་ཏེ།འདི་ལྟར།འདི་ནི
འདི་དྲི་དགོས་པ་ཡིན་ནོ་ཞེས་སྟོན་པས་ནི།འདི་ནི་འདིའི་སྒྲུབ་བྱེད་ཡིན་ནོ་ཞེས་བསྟན་པ་ཡིན་ནོ།།ཞེས་དང་།མདོར་བསྡུས་པས་དོན་མཐའ་དག་བདེ་བླག་ཏུ་རྫོགས་པ་ནི།ཐུན་མོད
མ་ཡིན་པའི་ཕྱིར་ན་བྱ་བའི་འབྲས་བུར་གྱུར་པའི་དགོས་པ་ཡིན་ནོ།།ཞེས་དང་།ཤིན་ཏུ་གསྔལ་བར་ཉམས་སུ་མྱོང་བས་སྐྱེད་པའི་བག་ཆགས་ལྷས་བྱུང་བའི་དྲན་པའི་ཤེས་པ་ལ
བཞག་ནས།བསམ་པའི་རང་བཞིན་གྱི་ཤེས་རབ་ཀྱིས་ངེས་པར་བྱས་ཏེ།སྒོམ་པའི་རང་བཞིན་གྱིས་བསྒོམ་པ་ནི།དེའི་ཕྱིར་ཡང་དག་ཡང་དག་མིན།།གང་གང་ཤིན་ཏུ་གོམས་གྱུར
བརྔ་སྒོམ་པ་ཡོངས་སུ་རྫོགས་པ་ན།།དེ་གསལ་མི་རྟོག་བློ་འབྲས་བུ།།ཞེས་བྱ་བའི་ཚུལ་གྱིས་ཀུན་རྫོབ་དང་དོན་དམ་པའི་བདེན་པ་ལ་བརྟེན་ནས།སྦྱིན་པ་ལ་སོགས་པ་དགེ་བ
བསགས་པ་དང་ལྡན་པ།བདག་དང་གཞན་གྱི་དོན་ཕུན་སུམ་ཚོགས་པ་བསྒྲུབ་པའི་བློ་བསྐྱེད་པ་རྣམས།ངེས་པར་འབྱེད་པའི་ཆ་དང་མཐུན་པ་ལ་སོགས་པ་ཐོབ་པའི་རིམ་གྱིས་རྣམ

པ་ཐམས་ཅད་མངོན་སུམ་དུ་བྱེད་པ་ཞེས་བྱ་བ་ནི་རྗེས་སུ་མཐུན་པའི་ཐབས་དང་ལྡན་པ།བྱ་བའི་འབྲས་བུའི་ཡང་འབྲས་བུར་གྱུར་པའི་དགོས་པ་ཡིན་ནོ།།ཞེས་སོ།།དེས་ན་རྒྱུ་ལ
བའི་ཡུམ་རྣམ་པ་གསུམ་གྱི་བརྗོད་བྱ་མངོན་རྟོགས་བརྒྱད་དང་དོན་བདུན་ཅུ་སོགས་ནི་བསྐྲུན་བཅོས་འདིའི་བརྗོད་བྱའོ།།བསྟན་བཅོས་འདི་ལ་བརྟེན་ནུས་ཡཱམ་གྱི་དོན་བདེ་བླུག་ཏུ་རྟོགས
པ་ནི་དགོས་པའོ།།ཡུམ་དོན་རྟོགས་ནས་ཉམས་སུ་བླངས་པས་ས་བཅུ་དང་སྐུ་བཞི་ཐོབ་པ་ནི།འབྲས་བུའི་ཡང་འབྲས་བུར་གྱུར་བ་སྟེ།དགོས་པའི་ཡང་དགོས་པའོ།།བསྟན
བཅོས་དྲང་དེ་དག་ཐབས་དང་ཐབས་བྱུང་གི་ཚུལ་གྱིས་ཕྱི་མ་ཕྱི་མ་སྔ་མ་སྔ་མ་དང་འབྲེལ་བ་ནི་དགོས་སོགས་ཆོས་བཞིའི་འབྲེལ་བ་སྟེ།དགོས་འབྲེལ་དག་གིས་ཤུགས་ལ་བསྟན
ཏོ།རྔ་དེ་ལྟར་ཡང་འགྲེལ་བ་ལས།རྣམ་པ་ཐམས་ཅད་མཁྱེན་པ་ཉིད་ནི་སངས་རྒྱས་ཉིད་ཀྱི་ལམ་སྟེ་མངོན་པར་རྟོགས་པ་ཐམས་ཅད་ཉེ་བར་མཚོན་པ་ལྷུར་ལེན་པ་ཡིན་ནོ།།བཅོམ
ལྡན་འདས།གདུལ་བྱ་འདུན་པར་བྱེད་པའི་སྐུའི་རྫུ་འཕྲུལ་གྱི་ཚེ་འཕྲུལ་དང་།གཞན་གྱི་བྱ་བ་ལེགས་ཉེས་སོགས་འབྱུང་འགྱུར་མ་འོངས་པ་ལུང་སྟོན་པའི་ཐུགས་ཀུན་བརྗོད་པའི

ཆོ་འཕྲུལ་དང་།མངོན་པར་མཐོ་བ་དང་ངེས་པར་ལེགས་པ་ཐོབ་བྱེད་ཀྱི་ཐབས་དམ་པ།འཕགྲ་སླུ་བའི་བདེན་པ་བཞི་སོགས་བླང་དོར་གྱི་གནས་རྣམས་སྟོན་པའི་
གསུང་རྗེས་བསྟན་གྱི་ཆོ་འཕྲུལ་ཏེ།ཆོ་འཕྲུལ་རྣམ་པ་གསུམ་གྱིས་འགྲོ་བ་མཐའ་དག་ལ་རྗེས་སུ་སྟོན་པར་མཛད་པ་དེ་ཉིད་ཀྱིས་རྒྱལ་བའི་ཡུམ་རྣམ་པ་གསུམ་ཆར་ལུས་བརྗོད་པར་བྱ
བཔ་ཉིད་དུ་བསྟན་པ་གང་ཡིན་པ་དང་།རྗོད་པར་བྱེད་པ་བསྟན་བཅོས་དང་བརྗོད་པར་བྱ་བ་མངོན་པར་རྟོགས་པ་དེ་དག་ཐབས་དང་ཐབས་ཀྱིས་བསྒྲུབ་པར་བྱ་བའི་ཚུལ་གྱིས་འབྲེལ་བར
མཛད་པ་ནཱི།ཕྱི་རོལ་པ་དང་ཅིག་ཤོས་ཀྱི་འདོད་ཆགས་དང་བྲལ་བ་ལ་སོགས་པ་ཆོས་ཐམས་ཅད་བདག་མེད་པ་ལ་ཚེ་རབས་སྔོན་མ་རྣམས་སུ་གོམས་པར་མ་བྱས་པ་རྣམས་ལ་སྔོན
གོམས་པའི་བག་ཆགས་མེད་པས།དེ་རྣམས་ཀྱིས་ཐོས་པ་ལས་བྱུང་བའི་ཤེས་རབ་ལ་སོགས་པའི་ཤེས་པས་རིམ་གྱིས་མ་མྱངས་པ་དེ་དག་བྱང་ཆུབ་སེམས་དཔའ་རང་དང་གཞན་གྱི་དོན
ཕུན་སུམ་ཚོགས་པ་སྒྲུབ་པ་ལ་གཞན་གྱིས་བསྐུལ་བ་སོགས་རྐྱེན་ཅི་ལ་རག་མ་ལས་པར་རང་ངོས་ནས་ཕན་སེམས་ཀྱིས་གཞན་དོན་སྒྲུབ་པར་ཆས་པ་དག་ཁོ་ནས།སྔོན་ཐོས་བསམ་སོགས།།

ཀྱིས་ཉམས་སུ་མྱོང་བ་ཤིན་ཏུ་གསལ་བའི་ཡིད་ཀྱི་ཤེས་པས་སེམས་སྟེང་དུ་བཞག་པའི་བག་ཆགས་སད་པ་ལས་བྱུང་བའི་དྲན་པའི་ཤེས་པ་ལ།ཤེས་རབ་ཀྱི་ཕ་རོལ་ཏུ་ཕྱིན་པའི་མདོའི་དོན་མ།།
ལུས་པ་མངོན་པར་རྟོགས་པ་བརྒྱུད་ཀྱི་བདག་ཉིད་བྱང་ཆུབ་ཀྱི་སེམས་དང་སྦྱིན་པ་ལ་སོགས་པ་སྒྲུབ་པའི་སྤྱོད་པ་ཕ་རོལ་ཏུ་ཕྱིན་པ་དྲུག་ལེགས་པར་བཞག་ནས།ཆོས་ཀྱི་དབྱིངས་སྟོང་པ་ཉིད་ཆོས
ཐམས་ཅད་ཀྱི་རྗེས་སུ་ཀུན་ཏུ་འགྲོ་བ་རྟོགས་པའི་མཚན་ཉིད་ཅན་ས་རབ་ཏུ་དགའ་བ་ལ་སོགས་པ་རྟོགས་པ་སྟེ་ཐོབ་པའི་རིམ་པས་རྣམ་པ་ཐམས་ཅད་མངོན་སུམ་དུ་བྱེད་པར་འགྱུར་བ་ཞེས་བྱ
བ་དགོས་པའི་ཡང་དགོས་པའི་ཆེད་དུ་མངོན་པར་འདོད་པའི་ཤེས་རབ་ཀྱི་ཕ་རོལ་ཏུ་ཕྱིན་པའི་དོན་བྱང་ཆུབ་ཀྱི་སེམས་དང་སྒྲུབ་པ་བཞི་དང་ཕ་རོལ་ཏུ་ཕྱིན་པ་དྲུག་ལ་སོགས་པའི་མཚན་ཉིད
གདུལ་བྱ་རྣམས་ཀྱིས་བདེ་བླག་ཏུ་རྟོགས་པར་འགྱུར་བ་ནི།བསྟན་བཅོས་མངོན་པར་རྟོགས་པའི་རྒྱན་རྩོམ་པའི་དགོས་པ་ཡིན་ནོ།།ཞེས་གསུངས་སོ།།འདིར་ཆོས་སྤྱོད་བཅུ་ཡི་བདག་ཉིད
ཀྱི་ཞེས་པའི་ཆོས་སྤྱོད་བཅུ་གང་ཞེ་ན།འདི་ལ་བཞེད་ཚུལ་མང་སྟེ།བླ་མ་ལོ་ཙཱ་བ་ཆེན་པོའི་བསྡུས་དོན་ལས།ཆོས་སྤྱོད་བཅུ་ནི་ཕ་རོལ་ཏུ་ཕྱིན་པ་བཅུ་ཡིན་ལ།དེས་ན་དེས་ནི་ས་བཅུ

མཚན་ཉིད་སེམས་བསྐྱེད་པ་བཅུ་ཡང་མཚོན་ནོ།།ཞེས་དང་།ཡང་སློབ་དཔོན་རིན་ཆེན་འབྱུང་གནས་ཞེ་བྲས།ཞེས་པ་ནས།དེ་ལྟར་མདོ་དོན་ཞེས་བྱ་བས།
བརྗོད་བྱ་བསྟན་ཏོ།།དེ་དྲན་པ་ལ་བཞག་ནས་སྒྲུབ་པ་ནི་དགོས་པའོ།།ཅི་ལྟར་སྒྲུབ་ཅེ་ན།ཆོས་སྤྱོད་བཅུ་ཡི་བདག་ཉིད་ཅནྡ།།ཞེས་བྱ་བ་སྟེ།ཡི་གེ་འབྲི་མཆོད་སྦྱིན་པ་དང་།།ཉན྄
དང་ཀློག་དང་འཛིན་པ་དང་།།འཆད་དང་ཁ་ཏོན་བྱེད་པ་དང་།།དེ་སེམས་པ་དང་སྒོམ་པ་སྟེ།།སྤྱོད་པ་འདི་བཅུའི་བདག་ཉིད་ནི།།བསོད་ནམས་ཕུང་པོ་དཔག་ཏུ་མེད།།ཅེས་གསུངས་པའི
ཚུལ་དུ་ཟོས་པ་དང་བསྡམ་པ་དང་སྒོམ་པ་ལས་བྱུང་བའི་ཤེས་པ་ཡན་ལག་དང་བཅས་པས་སྒྲུབ་ཅིང་ཉམས་སུ་ལེན་པའོ།།ཞེས་སོ།།བུ་སྟོན་རིན་པོ་ཆེས།རྣམ་པ་ཐམས་ཅད་མཁྱེན
ཉིད་ལ་མཾ།།ཞེས་པའི་བརྗོད་བྱ་བསྟན།བདེ་བླག་ཏུ་ནི་རྟོགས་པ་ཞེས།།ཞེས་པས་དགོས་པ་བསྟན།བླ་དང་ལྡན་པས་མཐོང་འགྱུར་ཕྱིར།།ཞེས་ཉིད་དགོས་བསྟན།འབྲེལ་པ་སྒྲས
མ་ཟིན་པས་ཤུགས་བསྟན་ཏེ།དཔེར་ན།སྒྲུབ་དག་དངོས་སུ་བརྗོད་པས་ཕྱོགས་ཤུགས་ཀྱིས་བསྟན་པ་བཞིན་ནོ།།ཀ་མ་ལ་ཤཱི་ལས།འབྲེལ་པ་སྟོན་པར་བྱེད་པའི་སྒྲ།།དངོས་སུ་

ཡོད་པ་མ་ཡིན་མོད།།འོན་ཀྱང་དེ་ནི་རྣམ་འབྱེད་ལས།།དོན་གྱིས་ཐོབ་པར་བྱ་བ་ཡིན།།ཞེས་སོ།།སེམས་བསྐྱེད་དང་ལྡན་པའི་ཕར་ཕྱིན་བཅུའི་སྒྲུབ་པའི་ཆོས་སྤྱོད་བཅུ་འམ།དྲོན་དྲུག།།།
ཅུ་ནང་དུ་འདུས་པའི་ཆོས་སྤྱོད་རྣམ་མཁྱེན་གྱི་ཆོས་བཅུའི་བདག་ཉིད་ཀྱི་མདོ་དོན།འདིར་ཆོས་སྤྱོད་བཅུ་ལ་ཤཱནྟི་བས།ཡི་གེ་འབྲི་མཆོད་སྦྱིན་པ་དང་།།ཞེས་སོགས་བདེད།ཁ་ཅིག་ནི
དགེ་བ་བཅུ་ལ་འདོད་དེ།བརྟག་གོ།ཞེས་གསུངས།སློབ་དཔོན་མཁས་པ་ཆེན་པོ་ཀུན་དགའ་དཔལ་གྱིས།ཆོས་བཤེས་ཀྱི་འགྲེལ་བར།བ་ཅིག།ཡི་གེ་འབྲི་མཆོད་སྦྱིན་པ་སོགས
བཅུ་སྟེ་བྱམས་པ་ཉིད་ཀྱིས་གསུངས་ཞེས་པ་མི་འཐད་དེ།སྦྱོར་ལམ་གྱི་སྒྲུབ་པའི་སྤྱོད་པ་ཙཱམ་གཙོ་བོར་གྱུར་པའི་ཕྱིར་ཐམས་ཅད་དུ་མཆོག་མིན་པ་དང་།སློབ་དཔོན་གྱི་འགྲེལ་བར་ཟུར་ཙམ
ཡང་མ་བསྟན་པས་སོ།།ཁ་ཅིག།དགེ་བ་བཅུ་ལ་འདོད་པའང་མི་འཐད་དེ།སློབ་དཔོན་གྱིས་འདིར་ཟུར་ཙམ་ཡང་མ་བསྟན་པས་སོ།།ཞེས་བཤད་དོ།།ཞེས་དང་།དེས་ན་ཚན་པ་དེ་གཉིས།།།
དང་།ཕར་ཕྱིན་བཅུ་དང་།སེམས་བསྐྱེད་གདམས་ངག་སོགས་བཅུ་ཆོས་སྤྱོད་བཅུར་དོན་ལ་ཁྱད་མེད་ཅིང་།ཐ་སྙད་གྲགས་མ་གྲགས་ལ་བྱས་ན་ཡི་གེ་འབྲི་མཆོད་སོགས་བཅུ་གྲགས་ཆེ་ཞིང

དོན་ལ་ཤཱནྟི་བ་ལྟར་ཡིན་ནོ།།ཞེས་གསུངས་སོ།།རྣམ་པར་གཏཱན་ལ་དབབ་པ་བསྡུ་བ་ལས།ཐེག་པ་ཆེན་པོ་ལ་བྱང་ཆུབ་སེམས་དཔའ་རྣམས་ཀྱི་ཆོས་སྤྱོད་པ།
བྲབཅུ་པོ་འདི་དག་ནི།སེམས་ཅན་ཡོངས་སུ་སྨིན་པར་བྱེད་པར་འགྱུར་བ་ཡིན་ཏེ།འདི་ལྟ་སྟེ།ཐེག་པ་ཆེན་པོ་དང་ལྡན་པའི་མདོ་སྡེ་ལ་སོགས་པའི་ཆོས་བྱང་ཆུབ་སེམས་དཔའི་སྡེ་སྣོད
ཀྱིས་བསྡུས་པ་དག་ཡི་གེར་འབྲི་བཅུག་སྟེ་འཛིན་པ་དང་།དེ་བཞིན་དུ་མཆོད་པ་དང་།གཞན་དག་ལ་སྦྱིན་པ་དང་།སྟོན་པ་ན་གུས་པར་བྱས་ཏེ་ཉན་པ་དང་།བདག་ཉིད་ཀློག་པ་དང་།།
དེ་བཞིན་དུ་ཀུན་ཆུབ་པར་ལུང་ནོད་པ་དང་།ལུང་ཕོག་པ་རྣམས་རྒྱ་ཆེར་དབྱངས་ཀྱིས་ཁ་ཏོན་བྱེད་པ་དང་།གཞན་དག་ལ་རྒྱ་ཆེར་ཡང་དག་པར་སྟོན་པ་དང་།གཅིག་པུ་དབེན་པར་སོང་སྐྱེ་བསམ
པ་དང་།མཇལ་བ་དང་ཉེ་བར་རྟོག་པར་བྱེད་པ་དང་བསྒོམ་པའི་རྣམ་པས་རྗེས་སུ་འཇུག་པར་བྱེད་པའོ།།ཆོས་སྤྱོད་པ་བཅུ་པོ་དེ་དག་ལས།དུ་ཞིག་བསོད་ནམས་རྒྱ་ཆེན་པོ་སྐྱེ་བའི་ལམ་ཡིན་ཞེས་ན།།
ཐམས་ཅད་དོ།།ཞེས་གསུངས་པ་ལྟར་རོ།།སྨྲས་པ།ཕུན་ཚོགས་ཟད་མི་ཤེས་པའི་གཏེར་ཆེན་པོ།།མདོ་སྡེ་རིན་ཆེན་རྒྱས་འབྲིང་བསྡུས་པ་སོགས།།ངོ་མཚར་རྨད་བྱུང་རྗེས་བསྟན་ཆོ་འཕྲུལ་གྱིས།

སྐལ་ལྡན་སྨིན་ཅིང་གྲོལ་མཛད་དེ་ལ་འདུད།།རྒྱལ་བའི་ཡུམ་གྱི་རིན་ཆེན་སྒོམ་གྱི་ཁ།།ལེགས་པར་ཕྱེ་སྟེ་འདི་ནི་འདི་ལྟར་ཞེས།།གསལ་བར་སྟོན་པ་རྗེ་བཙུན་མི་ཕ་མ་མགོན།།སློབ་དཔོན་སྐུ་མཆེད
འཕགས་སེང་སོགས་ལ་འདུད།།མདོ་དང་རྒྱན་གྱི་དོན་བཟང་མ་དྲོས་མཚོ།།ཉེས་བཤད་རྡུལ་གྱིས་རྙོག་པའི་སྐབས་སྲིད་ན།།དེ་དང་ཐོག་མེད་ནས་བསགས་སྡིག་ལྷུང་ཀུན།།རྒྱལ་བསྲས་བཅས་སྤྱན་སྔར
སྙིང་ནས་བཤགས།།གང་ཞིག་ལེགས་པར་བཤད་པ་ལས་བྱུང་བའི།།བསོད་ནམས་ཕུང་པོ་ཇི་སྙེད་མཆིས་པ་ཀུན།།ཚེ་རབས་ཀུན་ཏུ་དམ་ཆོས་འཛིན་པ་དང་།།ཐུབ་བསྟན་ཡུན་རིང་གླནས་པའི་རྒྱུ་རུ་བསྔོ།།།
སྡོམ་བརྩོན་དུར་སྨྲིག་འཆང་བའི་སྡེ་རྣམས་སུ།།མཐུན་རྐྱེན་ཕུན་ཚོགས་འགལ་རྐྱེན་དང་བྲལ་ཏེ།།སྡེ་སྣོད་ཆེན་པོ་རྣམ་གསུམ་འཆད་ཉན་གྱིས།།ཆོས་སྤྱོད་རྣམ་བཅུའི་བྱ་བ་རྒྱས་གྱུར་ཅིག།འཇིག་རྟེན
ཀུན་ཏུ་ནད་མུག་འཁྲུག་རྩོད་དང་།།འབྱུང་བཞིའི་གནོད་པ་གང་ཡང་མི་འབྱུང་བར།།ཆར་ཆུ་དུས་འབེབས་ལོ་འབྲས་ལེགས་པ་སོགས།།དགེ་ལེགས་སྣང་བ་དམ་པས་ས་ཁྱབ་ཤོག།ཅེས་ཤེར་མདོའི་གླེང
གཞི་དང་བསྟན་བཅོས་མངོན་པར་རྟོགས་པའི་རྒྱན་འགྲེལ་པ་དང་བཅས་པའི་མཆོད་བརྗོད་སོགས་ཀྱི་སྐབས་ཅུང་ཟད་བཤད་པ་ཕར་ཕྱི་ན་རྒྱ་མཚོའི་འཇུག་ངོགས་ཞེས་བྱ་བ་འདི་ནི།བཞི་མདོ་དགེ་བ་ཤེས

ངག་དབང་བཟང་པོ་དང་།སྡེ་ཆེན་དགེ་བཤེས་གནས་བརྟན་རྒྱ་མཚོ་རྣམ་གཉིས་ཀྱིས་གོས་བཟང་ཡུག་གཅིག་མཛོད་དར་དང་བཅས་པས་ཡང་ཡང་བསྐུལ་བ་ལ་རྟོན་ནས།།
ཤཱ་ཀྱའི་དགེ་སློང་ཡེ་ཤེས་རྒྱ་མཚོ་ཞེས་བྱ་བས་རབ་བྱུང་བཅུ་བདུན་པའི་བགྲང་བྱ་ལྔ་བ་ལྕགས་མོ་ལུག་གི་ཧོར་ཟླ་དང་པོར།ལེགས་བྱས་བརྒྱ་ཕྲག་གི་སྒོ་ཕར་ཡངས་པོར་ཕྱེ་བའི་བ་ཡན་རྫོང་གི
སྨན་གྱི་ཕོ་བྲང་ཆེན་པོ་ཆེའི་རིག་བྱེད་ཁང་དུ་བྲིས་པ་སྟེ།ཡི་གེ་བ་ནི་དྷཱིཿཆའི་དགེ་བཤེས་ལུང་རིགས་རྒྱ་མཚོའོ།།།ཨོཾ་སྭ་སྟི།དམ་ཆོས་འདི་ནི་མཚོ་སྔོན་གཡོན་རུ་དགོན།།དགེ་
སྤོང་བརྩོན་འགྲུས་རྒྱ་མཚོས་དཔར་དུ་བསྐྲུན།།དགེ་བས་མི་ཕམ་མགོན་པོས་རྗེས་བཟུང་སྐྱེ།།བསམ་སྦྱོར་ཕུན་ཚོགས་རྒྱུད་ལ་སྐྱེ་བར་ཤོག།མ་འོངས་ཚེ་རབས་ཕྲེང་བ་རྣམས་སུ་ཡང་།།མཐོ་རིས་ཡོན་ཏན
བདུན་ལྡན་རྟེན་ཐོབ་སྟེ།།ཀློག་པ་ཐོས་བསམ་སྤོང་བ་བསམ་གཏན་གྱིས།།རབ་ཏུ་དགའ་བའི་ས་ནི་མྱུར་ཐོབ་ཤོག།གནས་སྐབས་འདིར་ཡང་ཚེ་རིང་ནད་མེད་པར།།ཆོས་སྤྱོད་བཅུ་ལ་བརྩོན་པ་སྤུར་བླངས་ཏེ།།དལ་འབྱོར
ཐོབ་པ་དོན་དང་ལྡན་པ་དང་།།